
_START_ARTICLE_
Ammentorp
_START_PARAGRAPH_
Ammentorp er et slægtsnavn, som blev givet til børnene af Niels Pedersen (født ca. 1683, Amundstorp, Skåne, død juni 1724) og Ellen Hansdatter._NEWLINE_De fik tre børn, hvoraf de to blev voksne._NEWLINE_Peder Nielsen Ammentorp (sognepræst på Møn) og nedennævnte:
_START_SECTION_
Anders Nielsen Ammentorp
_START_PARAGRAPH_
Anders Nielsen Ammentorp blev student 28. juni 1744 Metropolitanskolen. Cand. theol. 10. juni 1747._NEWLINE__NEWLINE_Han var far til de tre sønner efter hvilke til de tre linjer/grene i slægten Ammentorp nedstammer._NEWLINE_Han var degn i alt i 17 år. 23. maj 1748 blev han degn i Vesterborg på Lolland og senere samme år degn i Tirsted, Vejleby og Skørringe menigheder. 1765 residerende kapellan og i 1766 sognepræst samme sted med bopæl i Rubbelykke præstegård, i Tirsted Sogn._NEWLINE_Han karakteriseres som "en værdig, i sin vandel eksemplarisk forsigtig mand", der ikke blot med nidkærhed omfattede sin embedsgerning, men også stadig med den varmeste interesse fulgte undervisningen såvel i skolerne som af ungdommen. Sognets fattige støttede han efter evne, og til bedste for "De fattigste, flittigste og sædeligste" skolebørn i de tre sogne, stiftede han et legat på 275 Rdl._NEWLINE_Gift 6. august 1748 i Ølstykke på Sjælland, hvor hustruens bror var degn, med Inger Margrethe Jørgensdatter Ancher. De får sammen 5 børn, alle drenge.